מיכאל ימר

הרב מיכאל הכהן יָמֵר (ה' באב ה'תשי"ט, 9 באוגוסט 1959) הוא ראש ישיבת שעלבים וראש קריית חינוך שעלבים.

ביוגרפיה 
נולד בארצות הברית לפרופסור משה ימר ורחל לבית רקובר, למד בישיבה התיכונית "נתיב מאיר" בירושלים, והחל משנת תשל"ח בישיבת ההסדר שעלבים. בעל תעודת הוראה ממכון מורשת יעקב (ה'תשמ"ג). באייר ה'תשמ"ז נסמך לרבנות בידי הרבנות הראשית. שימש כסגן משגיח וכמדריך בישיבת שעלבים.

החל מתשמ"ט שימש ר"מ בישיבת שעלבים, לתלמידים בני חו"ל וישראלים לסירוגין. במקביל כיהן כרב קהילה בקהילת "אהל ארי" בעיר רעננה. באלול ה'תשע"ג מונה לתפקיד סגן ראש הישיבה הרב יחזקאל יעקבסון, ובאב ה'תשע"ו מונה לתפקיד ראש הישיבה וראש קריית חינוך שעלבים. החל מניסן תשע"ח (2018) משמש חבר מערכת בכתב העת המעין.

חיים אישיים 
נישא בשנת תשמ"ג (1983) ללאה לבית קניג. אב לארבעה. בנו הרב יעקב ימר חוקר במכון שלמה אומן.

חיבוריו 
 בנתיב ההלכה – עיון בסוגיות אקטואליות בהלכה, ה'תשע"ד
 נבואה שערייך – שיעורים כלליים שמסר בישיבת שעלבים (שני כרכים)

ממאמריו 
 'גדרי קנין כיבוש מלחמה', אור המזרח לב, תשמ"ד, עמ' 209–216
 'ירושה אין לה הפסק', שעלי דעת ג, תשמ"ד, עמ' 137–141
 'זכויות הבעל במעשה ידי אשתו', ברקאי ב, סתיו תשמ"ה, עמ' 138–147
 'מיגו – בירור או כוח הטענה', שעלי דעת ו, תשמ"ט, עמ' 56–62
 'נאמנות אדם לטעון על יהדותו לאור סוגיית ההוא ארמאה', שעלי דעת ז, תש"ן, עמ' 9–13
 'קבלת תרומה לבית כנסת ממומר', המעין 228 [נט, ב], טבת תשע"ט, עמ' 14–16
 'כפיה על הצדקה', בית הלל נא, טבת תשע"ט, עמ' פב-פד
 'טרדה ואונס כפטור', בית הלל נב, שבט תשע"ט

קישורים חיצוניים 
 
 
 כל הכתבות והראיונות - הרב מיכאל ימר, באתר ערוץ 7

הערות שוליים 

רבנים ישראלים
ראשי ישיבות הסדר
משפחת רקובר
משפחת מנדלבוים
רבני ישיבת שעלבים
רבני הציונות הדתית בישראל
בוגרי ישיבת נתיב מאיר
בוגרי ישיבת שעלבים
רעננה: רבנים